先君忌飯僧悟空興之姪有詩和韻
作者：葛勝仲
朝代：宋

paragraphs: 君不見毗耶居士人天英，化佛億萬文室盈。
清晨香積一盂食，厭足一切緊法力。
又不見手捉麈尾生公廬，說經妙藴幾無餘。
豈惟緇素日會面，粉碎虚空雨花片。
我生歸命海潮音，况復劬勞諱日臨。
三孤遺像涕沾臆，建齋達觀趨禅閾。
悟空誰是悟真空，門前灌木吟悲風。